
10.03.2008

Бүген, 10 мартта, Татарстан Республикасы Премьер-министры Рөстәм Миңнеханов, XXVII Бөтендөнья җәйге Универсиада-2013 не үткәрүгә кандидат-шәһәр буларак, Казанның заявка китабын тәкъдир итүдә катнашу өчен, Брюссельгә очачак. Республика Хөкүмәте башлыгы заявкалар комитеты рәисе дә булып тора. Шуны искәртеп үтик: Казанның заявка китабын тәкъдир итү бүген кич белән Бельгия башкаласында FISU (Federation International Sports University – Студентлар спорты халыкара федерациясе) штаб-фатирында булачак.

07.03.2008

Иртәгә Татарстан делегациясе, Универсиада-2013 не үткәрүгә кандидат-шәһәр буларак, Казанның гаризалар китабын тәкъдир итү өчен, Брюссельгә китә.

05.03.2008

Бүген Казанда “Казан дәүләт технология университеты" югары һөнәри белем дәүләти белем бирү учреждениесенә караган "Союзхимпромпроект" проект институтының яңа корпусын кулланылышка тапшыру тантанасы булып узды. Анда Татарстан Республикасы Премьер-министры Рөстәм Миңнеханов, Татарстан Республикасы төзелеш, архитектура һәм торак-коммуналь хуҗалык министры Марат Хөснуллин катнашты.

04.03.2008

Татарстан Республикасы территориясендә Россия Президентын сайлау буенча сайлау кампаниясе элеккесенә караганда тынычрак, тотнаклырак тәртиптә үтте. Бу турыда бүген Татарстан Республикасы Министрлар Кабинетында булып үткән традицион брифингта Үзәк сайлау комиссиясе башлыгы Анатолий Фомин хәбәр итте. “Республика территориясе буенча сайлау нәтиҗәләре буенча ахыргы мәгълүмат бүген көндезге бердә билгеле булачак”, - дип хәбәр итте Анатолий Фомин.

28.02.2008

Бүген Казанда Татарстан Республикасы Гадәттән тыш хәлләр министрлыгының Янгынга каршы тору дәүләт хезмәте бинасы каршындагы спорт-тренировка мәйданында янгын-коткару спорты буенча Татарстан Республикасы Премьер-министры Кубогына республика ачык ярышларының беренче көнендә җиңүчеләрне бүләкләү оештырылды. Көч сынашуның беренче призерларын Татарстан Республикасы Премьер-министры Рөстәм Миңнеханов котлады.

27.02.2008

Узган елда Әлмәт муниципаль районында сәнәгать производствосы индексы 102,9 процент тәшкил итте. Әлеге саннар бүген Татарстан Республикасы Премьер-министры Рөстәм Миңнеханов катнашында Әлмәт муниципаль районы һәм Әлмәт шәһәре советларының берләштерелгән утырышында яңгырады.

26.02.2008

Бүген Яшел Үзәндә муниципаль районның җирле берләштерелгән советы сессиясе булып узды. Аның эшендә Татарстан Республикасы Премьер-министрының беренче урынбасары Равил Моратов та катнашты.

25.02.2008

25 нче февральдә “АК БАРС” БАНК ААҖ һәм KP Chemical Корея компаниясе арасында уртак предприятие турындагы килешүгә тантаналы рәвештә кул кую булды. Әлеге килешү кысаларында Татарстан Республикасы махсус икътисади зонасы территориясендә яңа нефть химиясе полиэтилентерефталат (ПЭТФ) производствосы төзеләчәк. Бу проектка каралган инвестицияләр күләме 100 млн. евродан артык тәшкил итәчәк.

23.02.2008

Кадерле Татарстан Республикасы гражданнары! Бүген без батырлык, ныклык, Ватанга бирелгәнлекне символлаштыра торган барлык халыкның яраткан бәйрәмнәреннән берсен билгеләп үтәбез. Ул һәр гаиләдә бәйрәм ителә. Илебезнең данлы тарихындагы барлык этапларда да Ватанны саклаучылар, үзләрен аямыйча, аның чикләрен саклап килделәр. Әлеге тантаналы көндә без данлы Кораллы Көчләребезнең барлык буынын хөрмәтлибез. Нәкъ менә алар Росссия дәүләтенең тотрыклылыгы һәм тынычлыгы терәге булдылар һәм шулай булып калачаклар да.

22.02.2008

Бүген Татарстан Республикасы Премьер-министры Рөстәм Миңнеханов Чүпрәле районының Уби авылында балалар һәм яшүсмерләр өчен “Җылы йорт” социаль ятимнәр йортының күп функцияле бинасын ачуда катнашты. Ятимнәр йорты 30 тәрбияләнүчегә исәпләнгән. Аның гомуми мәйданы 1057 кв. метр. 10 га да өй янындагы участогы бар. Ятимнәр йортын төзү 2002 елда башланган иде.
Рәсми Татарстан